મને નથી લાગતું કે તેનો કહેવાનો મતલબ એવો હશે. આ ખૂબ જ મહત્વની ફિલ્મ છે જે સિરિયસ ઇશ્યુ પર બનાવવામાં આવી છે. તે નહોતો ઇચ્છતો કે લોકો ફિલ્મ પરથી ધ્યાન હટાવીને અમારી કેમિસ્ટ્રી પાછળ પડે. હું તેની સાથે સહમત છું. હું અને તે સાથે હતાં એ વાત વર્ષો જૂની થઈ ગઈ છે. હું આ બધાથી દૂર રહું એનું એક કારણ એ પણ છે કે લોકો આવી વસ્તુઓ વિશે શું રિઍક્ટ કરશે એ વિશે હું વિચારીશ તો હું એમાં ડૂબી જઈશ. મને નેગેટિવ રિઍક્શનથી ખૂબ જ ડર લાગે છે. હું સોશ્યલ મીડિયા પર કરવામાં આવતી ઝાટકણીથી પણ દૂર રહું છું. મને લાગે છે કે આ બધી વસ્તુઓનો જે સામનો કરી શકે છે તે ખૂબ જ સ્ટ્રૉન્ગ હોય છે.